Anita Włodarczyk
Anita Włodarczyk (født. 8. august 1985) er en kvindelig polsk hammerkaster. Hun er 2012, 2016 og 2020-olympisk guldvinder, og den første kvinde i historien til at kaste over 80 meter; i hammerkast. Hun er den nuværende indehaver af kvindernes rekord på 82.98 meter. Hun regnes derfor også som den bedste kvindelige hammerkaster nogensinde.

Den. 15. august 2016, vandt Włodarczyk olympisk guld ved Sommer-OL 2016 i Rio de Janeiro, hvor hun satte den nye verdensrekord for kvinderne på 82.29 meter. Den 28. august 2016, bare to uger efter, slog hun så sin egen rekord og kastede 82.98 meter, ved det 7. EAA Kamila Skolimowska-Mindesmærke i Warszawa. Ved konkurrencen brugte Włodarczyk noget af det udstyr, der tilhørte afdøde Skolimowska, som en hyldest til hendes tidligere hammerkasterkammerat. Hun havde også deltaget ved Sommer-OL 2008 i Beijing, hvor hun sluttede som nummer 4.

Hun er blevet kåret som 'Track & Field News Athlete of the Year', tre gange for kvinderne i 2014, 2016 og i 2017. Også i januar 2017, blev hun kåret som Årets Sportsnavn i Polen 2016.

Ved Sommer-OL 2020 i Tokyo, vandt hun hammerkastkonkurrencen, med et kast på 78.48 meter. Włodarczyk er den eneste kvinde, der nogensinde har vundet konkurrence tre gange i træk (i mændenes konkurrence var det kun John Flanagan, helt tilbage ved legene 1900, 1904 og 1908). Hun er også den første kvinde til at vinde en bestemt individuel atletikkonkurrence tre gange i træk ved de Olympiske lege. Med tre olympiske guldmedaljer rangerer hun tredjepladsen, som den polske atlet med flest guldmedaljer, bag kapgængeren Robert Korzeniowski og sprinteren Irena Szewińska.

Internationale konkurrencer

Referencer

Eksterne henvisninger 
 

Hammerkastere fra Polen
Olympiske mestre fra Polen
Atleter ved sommer-OL 2008
Atleter ved sommer-OL 2012
Atleter ved sommer-OL 2016
Atleter ved sommer-OL 2020
Deltagere for Polen ved sommer-OL 2008
Deltagere for Polen ved sommer-OL 2012
Deltagere for Polen ved sommer-OL 2016
Deltagere for Polen ved sommer-OL 2020
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020